KALLE AKEYI !!!
KALLE AKEYI !!!
Oyo ezali au revoir ya ba Kinois epayi ya Vieux kallé : KALLE AKEYI...
Nayebaka Monsieur Joseph Kabasele tangu nazalaki na âge ya 8 ans, juste quelque temps après l´indépendance, nazalaki na ba cousins na ngai na commune ya Kintambo (Léo II), bongo la grande-soeur (cousine si vous voulez) azalaki makango ya Vieux Kallé, ba weekend nazalaki kokende na Léo II, nazali muana ya commune ya Ngiri-ngiri, namona vieux Kallé pe napesa ye mbote ya maboko au moins 10 fois na vie na ngai, lokola nazalaki kokutana na ye epayi ya ba cousins na ngai na Léo II, souvent vieux Kallé azalaki accompagné na vieux Vicky Longomba.
Les deux vieux bazalaka bien sapés, en plus babandaki kosimba mouchoir de poche na maboko, chaque fois bazalaki kopangisa motoki ya kingo pona col ya chemise ezua salité te.
Jour moko ezalaki concert ya African Jazz na moyi, na Nzuzi Bar na Léo II, wana ba vieux Nico na Roche déjà balongua, cousine na ngai pe na vieux Kallé déjà baboyana kala, ba soda ya ONU, ezalaki ya ba noirs, Nigeria ou Ghana, babimisaka bagarre moko ya danger na concert wana, esukaki mbila akueya, pe concert ekatana.
Jour vieux Kallé akufaki nalandaki matanga na ye na T.V. ezalaki na lopangu ya Cardinal Malula, na côté ya Ecomoraph, balakisaki vieux Roger Izeidi na Tv, alataki chemise ya pembe pe pantalon ya moyindo, azali koloba : Kallé alingaki ngai mingi lokola propre petit-frère na ye...
Mokolo ya enterrement ya vieux Kallé nawutaki na ville (Gombe) ezalaki na avenue du 24 novembre (ex Josephine Charlotte) actuelle avenue Mulele, bawutaki déjà na messe na église ya Notre-Dame, sikoyo bazali kokende na cimétière ya Kalina (to cimètière ya mindele) na Gombe, batu bazalaki mingi le long ya avenue du 24 novembre, bazali kopepa mangalala, batu misusu maputa, au revoir ya suka ya ba Kinois ezalaki : KALLE AKEYI....
Bongo dimanche oyo elandaki na émission ya la Voix du Zaïre, oyo ebetaka ba nzembo ya tango ya ba Wendo, ezalaki émission spéciale kaka po na vieux Kallé, bongo tangu baye koningisa loyembo ya :
Mokolo ya liwa mama ngai akosala boni yaya
suki epanzani mayi na miso akolela muana na ye akeyi mama....
Nani alelaka te na nzembo oyo, KALLE AKEYI.
Emery Muya
lim_Latn lim_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn cjk_Latn